Nuwe skoonheidsalon vir die alternatiewe vrou (of man)Foto: Maroela Media [Promosie-artikel] ŉ Nuwe skoonheidsalon het pas sy deure oopgemaak by Menlyn Maine in Pretoria. Tenfold fokus nie net op skoonheid nie, maar doen dit met ŉ natuurlike inslag. Volgens Tenfold se eienares, Georgia Shekeshe (29), bied dié salon ŉ unieke skoonheidsdiens vir die alternatiewe, denkende vrou. “Ons glo die volgende generasie van skoonheid is meer natuurlik, gifstofvry en verantwoordelik. Dit is ook baie meer sjiek – en ons glo ons is besig om die fondament te lê,” sê Shekeshe. Tenfold is nie ŉ tipiese salon nie – wanneer jy instap, vang die minimalistiese ontwerp jou oog. Dit skep dadelik ŉ kalm en verwelkomende atmosfeer. Shekeshe sê die rede hiervoor is dat Tenfold nie net vir vroue bedoel is nie en dat die ontwerp juis so gekies is om mans ook welkom te laat voel. Hulle het ook ŉ sterk fokus op higiëne. Instrumente (wat nie van metaal is nie) word net een keer gebruik. “Instrumente word in gesteriliseerde sakke verseël en voor die kliënte oopgemaak. Ons skep ŉ omgewing wat gesond en veilig is – nie net vir die kliënt nie, maar vir ons werknemers ook,” meen Shekeshe. “Vandag se vrou is meer bewus oor wat sy op haar vel sit. Dit is juis om dié rede dat ons deeglik gedink het oor die produkte wat ons gebruik. Ons is ook tans in die proses om met ŉ plaaslike besigheid te onderhandel oor natuurlike produkte vir die salon.” Shekeshe sê hoewel hulle gesteld is op die besigheid se sosiale verantwoordelikheid, gaan dit eintlik oor die kliënt se ondervinding. “Vandat die persoon instap en ontvang word, haar konsultasievorm invul, tot die einde van haar sessie en wanneer sy weer uitstap – dit gaan oor die persoon se ervaring.” En dit is beslis ŉ ondervinding – of jy nou tydens jou sessie wil gesels oor naelsorg, of net so ŉ bietjie oë wil toemaak, die werknemers by Tenfold lees ŉ mens goed en maak dit ŉ gemaklike en aangename ondervinding. Tenfold bied dienste van masserings tot haarverwyderings. Stuur ŉ e-pos na [email protected] of skakel hulle by 012 348 0340.